བཞུགས་པའི་བཟང་པོའི་གནས་སུ་སྐྱེ་བ་དང་སྟོབས་ཀྱི་ཕ་རོལ་ཏུ་ཕྱིན་པའི་རྟགས་དེའི་མི་མཐུན་པའི་ཕྱོགས་དང་མ་འདྲེས་པར་རྟག་ཏུ་དགེ་བ་བྱེད་པ་ཉིད་དང་ཡེ་ཤེས་ཀྱི་ཕ་རོལ་ཏུ་ཕྱིན་པའི་རྟགས་མངོན་པར་ཤེས་པ་ཆེན་པོའི་ཡོན
ཏན་རྣམས་ཀྱིས་རྣམ་པར་བརྩོན་པ་སྟེ་རྟགས་དེ་དག་དང་ལྡན་པའི་སངས་རྒྱས་ཀྱི་སྲས་དེ་འགྲོ་བ་ཀུན་གྱི་བླ་ན་འདུག་པ་ཡོན་ཏན་གྱི་གཏེད་དུ་ཤེས་པར་བྱའོ།།དེ་ཉིད་ཀྱི་ཕན་ཡོན་རྣམ་པ་་དབྱེ་བ་ནི་ས་རྣམས་ཀུན་ལ་རྣམ་པ་ཀུན་ཏུ་དྨོ།ལྡན་བྱང

ཆུབ་སེམས་དཔའ་རྣམས་ཀྱི་ཕ་རོལ་ཏུ་ཕྱིན་པ་ཐོབ་པའི་ཕན་ཡོན་ནི་རྣམ་པ་ལྔར་རིག་པར་བྱ་སྟེ།སྐད་ཅིག་རེ་རེ་ལ་གནས་ངན་ལེན་གྱི་རྟེན་ཐམས་ཅད་ཟད་པར་འགྱུར།སྣ་ཚོགས་ཀྱི་འདུ་ཤེས་དང་བྲལ་བའི་ཆོས་ཀྱི་དགའ་བ
ཡང་དག་པར་ཐོབ་པར་གྱུར།པ་ཐམས་ཅད་དུ་རྣམ་པ་ཡོངས་སུ་མ་ཆད་པའི་ཆོས་ཀྱི་སྣང་བ་ཚད་མེད་པ་ཡང་ཡང་དག་པར་ཤེས་པར་འགྱུར།འདིའི་རྣམ་པར་དག་པའི་སྐལ་པ་དང་མཐུན་པའི་རྒྱུ་མཚན་རྣམ་པར་བརྟགས་པ་མ་ཡིན་པ་དག་ཀྱང་ཀུན་ཏུ་སྤྱོད་པར་འགྱུར།ཆོས
ཀྱི་སྐུ་ཡོངས་སུ་རྫོགས་པ་འགྲུབ་པར་བྱ་བའི་ཕྱིར་གོང་ནས་གོང་དུ་ཆུ་ཕུན་སུམ་ཚོགས་པ་ཡོངས་སུ་འཛིན་པར་བྱེད་པའོ།།དེ་ལ་དང་པོ་གཉིས་ནི་གནས་དང་དེ་ནས་གཉིས་ལྷག་མཐོང་དང་ཐ་མ་ནི་གཉི་ཀ་ལ་སྟེ་དེ་དག་གི་ཕྱོགས་དང་མཐུན་པས་ལྔ་པོའི་བདག་ཉིད་དག
ཏུ་འདོད་དོ།།ས་རྣམས་ཀྱི་ངེས་ཚིག་ནི་རྫོགས་པའི་བྱང་ཆུབ་ལ་ནི་ཉེ་བ་དང་སེམས་ཅན་གྱི་དོན་སྒྲུབ་ནུས་པར་མཐོང་བ་ལ་རབ་ཏུ་དགའ་བ་སྐྱེ་བར་འགྱུར་ཏེ་དེའི་ཕྱིར་རབ་དགའ་ཞེས་བརྗོད་དོ།།འཆལ་ཚུལ་གྱི་དྲི་མ་དང་ཐེག་པ་གཞན
ཡིད་ལ་བྱེད་པའི་དབང་གིས་ཐེག་ཆེན་ལ་རྩོལ་པ་བསྐྱེད་དགོས་པའི་དྲི་མ་དང་བྲལ་བའི་ཕྱིར་དྲི་མ་མེད་པའི་ས་ཞེས་བྱའོ།།ཏིང་ངེ་འཛིན་གྱི་སྟོབས་ཀྱིས་ཆོས་ཚད་མེད་པཚོལ་ཞིང་གཞན་ལ་ཡང་ཆོས་ཀྱི་སྣང་བ་ཆེན་པོ་ནི་བྱེད་པའི་ཕྱིར་ན་འོད་བྱེད་པའོ།།།
འདི་ལྟར་བྱང་ཆུབ་ཕྱོགས་མཐུན་གྱི་རྟོགས་པའི་ཆོས་རབ་ཏུ་སྲེག་བྱེད་ཀྱི་འོད་ལྟ་བུ་དེ་དང་ལྡན་པའི་ཕྱིར་ས་དེ་ནི་སྒྲིབ་པ་གཉིས་པོ་སྲེག་པས་འོད་འཕྲོ་ཅན་ནོ།།སེམས་ཅན་རྣམས་ཡོངས་སུ་སྨིན་པར་བྱེད་ཅིང་རང་གི་སེམས།།

ཀྱང་ལོག་སྒྲུབ་སོགས་ཀྱིས་ཉོན་མོངས་པར་མི་འབུང་བར་བསྲུང་བའི་ཕྱིར་བློ་ལྡན་རྣམས་ཀྱིས་སྤྱང་དགའ་བ་གཉིས་པོ་དེ་འབྱོད་པས་དེའི་ཕྱིར་སྦྲང་དཀའ་བ་ཞེས་བྱའོ།།ཤེས་རབ་ཀྱི་ཕ་རོལ་ཕྱིན་པ་ལ་བརྟེན་ནས་འཁོར་བ་དང་ནི་མྱ་
ངན་ལས་འདས་པ་གཉིས་པོ་འདིར་མཉམ་པ་ཉིད་དུ་མངོན་དུ་གྱུར་པའི་ཕྱིར་མངོན་དུ་གྱུར་པའི་ས་ཞེས་བཤད་དོ།།བགྲོད་པ་གཅིག་པའི་ལམས་བརྒྱད་པ་དང་འབྲེལ་བའི་ཕྱིར་མཚན་མ་ལས་རིང་དུ་སོང་བའི་སར་
འདོད་དོ།།མཚན་མའི་འདུ་ཤེས་དང་མཚན་མ་མེད་པ་ལ་འབད་རྩོལ་གྱི་འདུ་ཤེས་གཉིས་ཀྱིས་མི་གཡོ་བའི་ཕྱིར་མི་གཡོ་བ་ཞེས་ངེས་པར་བརྗོད་དོ།།གཙོ་ཆེར་སོ་སོ་ཡང་དག་པ་རིག་པའི་བློ་གྲོས་བཟང་པོ་དང་ལྡན་པས་ས
དེ་ལེགས་པའི་བློ་གྲོས་ཡིན་ནོ།།སྤྲིན་བཞིན་དུ་གཟུངས་དང་ཏིང་ངེ་འཛིན་གཉིས་ཀྱིས་ཟོས་པའི་ཆོས་རྟེན་ལ་ཡོད་པ་ནམ་མཁའི་ཆོས་ལྟ་བུ་ལ་ཁྱབ་པའི་ཕྱིར་ན་ཆོས་ཀྱི་སྤྲིན་ནོ།།དགེ་བ་སྒྲུབ་པ་རྣམ་པ་སྣ་ཚོགས་ལ་དགའ་བས
དུས་རྟག་པ་ར་གནས་སྐབས་ཐམས་ཅད་དུ་གནས་པའི་ཕྱིར་བྱང་ཆུབ་སེམས་དཔའ་ཡིས་རྣམས་གནས་པ་ཡིན་པར་འདོད།འབྱུང་པོ་དཔག་ཏུ་མེད་པ་རྣམས་འཇིགས་པ་མེད་པར་བྱ་བའི་ཕྱིར་ཡོན་ཏན་དཔག་ཏུ་མེད་པ་དེ་དག
ལ་ཕྱིར་ཕྱིར་གོང་ནས་གོང་དུ་འགྲོ་བ་ལྡན་པའི་ཕྱིར་གནས་པ་དེ་དག་ཉིད་ནི་སར་འདོད་དོ།།ཐོབ་པ་རྣམ་པར་དབྱེར་ནི་ས་ཐོབ་པ་ནི་སྔར་བཤད་པའི་ཡོན་ཏན་རྣམས་མོས་པས་སྤྱོད་པ་དང་དེ་ཉིད་ཀྱི་ཕྱིར་ཆོས་སྤྱོད་བཅུ་ལ་སོགས་པ་སྤྱོད་པ་དག་ལ་

འཇུག་པ་དང་དོན་དམ་པར་རབ་ཏུ་རྟོགས་པའི་ཕྱིར་དང་ས་རྣམས་ནི་ཕྱིར་མི་ལྡོག་པ་འགྲུབ་པའི་སྒོ་ནས་རྣམ་པ་བཞིའོ།།སྤྱོད་པ་རྣམ་པར་དབྱེ་བ་ནི་ལུས་ཅན་ཐེག་པ་ཆེན་པོ་དང་ཐེག་པ་དམན་པ་ལ།
མོས་པ་རྣམས་པ།ཉི་ཀ་འདུན་པར་བྱ་བ་དང་གདུལ་བའི་ཕྱིར་ནི་བརྟན་པ་རྣམས་ཀྱི་ཕ་རོལ་ཏུ་ཕྱིན་པའི་སྤྱོད་པ་ནི་ཐེག་པ་ཆེན་པོ་ལ་མོས་པ་རྣམས་ཀྱི་ཕྱིར་དང་བྱང་ཆུབ་ཀྱི་ཕྱོགས་དང་མཐུན་པའི་སྤྱོད་པ་ཐེག་པ་དམན་པ་ལ་མོས་པ་རྣམས་ཀྱི་ཕྱིར་དང་མངོན་པར་ཤེས་
པའི་སྤྱོད་པ་ནི་དེ་གཉི་ག་འདུན་པར་བྱ་བའི་ཕྱིར་དང་སེམས་ཅན་ཡོངས་སུ་སྨིན་པའི་སྤྱོད་པ་ནི་གཉིས་པོ་སྨིན་པའི་ཕྱིར་ཏེ་སྤྱོད་པ་བཞི་པོ་དཀོན་མཆོག་བརྩེགས་པའི་མདོ་བཞིན་དུ་མདོ་ཡི་རྗེས་སུ་འབྲངས་ནས་བཤད་པ་ཡིན་ནོ།།སངས་རྒྱས་ཀྱི་ཡོན་ཏན་ལས།།
རེ་ཞིག་ཚད་མེད་པ་རྣམ་པར་དབྱེ་ནི་སེམས་ཅན་རྣམས་ལ་བརྩེ་བ་ཅན་ཞེས་སྤྱིང་བསྟན་ནས་བྱམས་པས་བདེ་བ་དང་ཕྲད་པའི་དགོངས་པ་དང་སྙིང་རྗེས་སྡུག་བསྔལ་དང་བྲལ་བའི་དགོངས་པ་ཅན་དང་དགའ་བས་བདེ་བ་དང་མི་འབྲལ་བ་ཡི་དགོངས་པ
ཅན་དང་བཏང་སྙོམས་ཀྱིས་ཉོན་མོངས་མེད་པར་ཕན་པ།དེའི་དཔོ།ངས་པ་ཅན་ཁྱོད་ལ་ཕྱག་འཚལ་ལོ།།རྣམ་པར་ཐར་པ་དང་ཟིལ་གྱིས་གནོན་པའི་སྐྱེ་མཆེད་དང་ཟད་པར་གྱི་སྐྱེ་མཆེད་ལས་བརྩམ་པ་ནི་ཐུབ་པ་བཅོམ་ལྡན་འདས་ཀྱི་རྣམ་ཐར་བརྒྱད་ནི་སྒྲིག་པ་ཀུན་ལས
ངེས་པར་གྲོལ་ལ་ཟིལ་གནོན་བརྒྱད་ཀྱིས་འཇིག་རྟེན་ཐམས་ཅད་ཟིལ་གྱིས་གནོན་ཅིང་ཁྱོད་ཀྱི་ཟད་པར་མཁྱེན་པས་ཤེས་བྱ་ཐམས་ཅད་ཁྱབ་པས་ཐུགས་སྒྲིབ་པ་ལས་གྲོལ་བ་ཁྱོད་ལ་ཕྱག་འཚལ་ལོ།།ཉོན་མོངས་མེད་པ་ལས་

བརྩམས་པ་ནི་སེམས་ཅན་དག་ནི་ཐམས་ཅད་ཀྱི་ཉོན་མོངས་པ་མ་ལུས་པ་ཐམས་ཅད་འཇོམས་ཤིང་ཉོན་མོངས་པ་བསྐྱེད་པ་རྣམས་ལ་ལམདེ་དག་གི་ཉོན་མོངས་པ་འཇོམས་པར་མཛད་ལ་ཉོན་མོངས་པ་ཅན་ལ་ལྷག་པར་བརྩེ་བ་དང་།
བཅམ་པ་ཁྱོད་ལ་ཕྱག་འཚལ་ལོ།།སྨོན་ནས་ཤེས་པ་ལས་བརྩབས་ཏེ་འབད་རྩོལ་མེད་པར་ལྷུན་གྱིས་གྲུབ་ཅིང་གང་ལ་ཡང་ཆགས་པ་མི་མངའ་ཤེས་བྱ་ཐམས་ཅད་ལ་ཐོག་པ་མི་མདའ་བར་རྟག་པར་ནི་མཉམ་པར་བཞག་ཅིང་འདྲི
པ་ཀུན་གྱི་ལན་ལྗོན་པའི་སྒོ་ནས་ཐེ་ཚོམ་ཐམས་ཅད་སེལ་བར་མཛད་པ་ཁྱོད་ལ་ཕྱག་འཚལ་ལོ།།སོ་སོ་ཡང་དག་པ་རིག་པ་ལས་བརྩམས་ཏེ་རྟེན་ཆོས་དང་དེ་ལ་བརྟེན་པ་དོན་གཉིས་ནི་བཤད་བྱ་དང་གསུང་ངེས་པའི་ཚིག་དང་མཁྱེན་པ་སྟེ་སྤོབ་བ་
གཉིཉིས་ནི་འཆད་བྱེད་ཡིན་ལ་དེ་དག་ལ་བློ་གྲོས་རྟག་ཏུ་ཐོ་གས་པ་མི་མཁའ་ལ་དམ་པའི་ཆོས་ལེགས་པར་སྟོན་པ་ཁྱོད་ལ་ཕྱག་འཆོལ་ལོ།།མངོན་པར་ཤེས་པ་ལས་ད་རྣམས་ཏེ་རྫུ་འཕྲུལ་ཞེས་གདུལ་བྱའི་དྲུང་དུ་གཤེགས་ནས་གཞན་སེམས་
ཤེས་པས་སེམས་ཀྱི་སྤྱོད་པ་མཁྱེན་པར་མཛད་དེ་ལྷའི་རྣ་བའི་མངོན་ཤེས་ཀྱིས་དེ་དག་གི་སྐད་ཀྱིས་སྔོན་གནས་རྗེས་སུ་དྲན་པས་སེམས་ཅན་གྱི་གཞན་ནས་འོང་བ་དང་ལྷའི་མིག་གིས་གཞན་དུ་འགྲོ་བ་དང་ཟ་ག་ཟད་མཁྱེན་པས་ངེས་པར་འབྱུང་བའི་ཚུལ་རྣམས་
ལཡང་དག་པར་མཁྱེན་ནས་གཞན་དག་ལ་ལེགས་པར་འདོམས་ག་ཁྱོད་ལ་ཕྱག་འཚལ་ལོ།།མཚན་དང་དཔེ་བྱད་ལས་བརྩམས་ཏེ་ལུས་ཅན་ཀུན་གྱིས།ཁྱོད་མཐོང་ན་མཚན་དཔེའི་རྒྱན་དང་ལྡན་པས་སྐྱེས་བུ་དམ་པ་ལགས་པར་འཚལ་ལ

མཐོང་བ་ཙམ་གྱིས་སེམས་རབ་ཏུ་དང་བར་མཛད་པ་ཁྱོད་ལ་ཕྱག་འཚལ་ལོ།།ཡོངས་སུ་དག་པ་བཞི་ལས་བརྩམས་ཏེ་ཉེན་ཡོངས་སུ་དག་པས་ལུས་ལེན་པ་དང་གནས་པ་དང་གཏོང་བ་ལ་མངའ་བརྙེས་པ
དང་།དམིགས་པ་ཡོངས་སུ་དག་པས་མེད་པ་སྤྲུལ་པ་དང་ཡོད་པ་ཡོངས་སུ་སྦྱར་ང་དང་ཐུགས་ཡོངས་སུ་དག་པས་ཏིང་ངེ་འཛིན་ལ་མངའ་བརྙེས་པ་དང་ཤེས་རབ་ཡོངས་སུ་དག་པས་ཡེ་ཤེས་ལ་མངའ་བརྙེས་པ་ཁྱོད་ལ་ཕྱག་འཚལ་ལོ།།
སྟོབས་བཅུ་ལས་བརྩམས་ཏེ་བདེ་འགྲོར་སྐྱེ་བའི་ཐབས་དང་འཁོར་བ་ལས་སྐྱོབ་པའི་སྐྱབས་དང་འཇིག་རྟེན་ལས་འདས་པའི་དག་པ་དང་ཐེག་ཆེན་གྱི་ངེས་པར་འབྱུང་བ་ལ་སེམས་ཅན་རྣམས་ལ་རབ་ཏུ་སླུ་བར་བྱེད་པའི་བདུད་ཀྱི་སྡེ་མ་ལུས་པ་
འཇོམས་པ་ཁྱོད་ལ་ཕྱག་འཚལ་ལོ།།མི་འཇིགས་པ་བཞི་ལས་བརྩམས་ཏེ་རང་དང་གཞན་གྱི་དོན་དུ་ཡེ་ཤེས་དང་སྤངས་པ་སྟོན་པར་མཛད་པ་ཉིད་དང་ངེས་པར་འབྱུང་བ་དང་བགེགས་བྱེད་པར་སྟོན་པར་མཛད་པ་ལ་མུ་སྟེགས་
གཞན་དག་གིས་མི་བརྫི་ག་ཁྱོད་ལ་ཕྱག་འཚལ་ལོ།།བསྲུང་བ་མེད་པ་དང་དྲན་པ་ཉེ་བར་བཞག་པ་ལས་བརྩམས་ཏེ་སྐུ་གསུང་ཐུགས་ཀྱི་སྤྱོད་པ་བསྲུང་བ་མེད་པ་དང་རྟག་ཏུ་དགོངས་པ་ཉེ་བར་གནས་པའི་བསྙེལ་བ་མི་མངའ་བར་གནས་པ་གོ།
རིམ་བཞིན་དུ་འཁོར་གྱི་ནང་ན་བག་བརྐྱང་སྟེ་གསུང་བ་དང་རྗེས་སུ་ཆགས་པ་དང་ཁོང་ཁྲོ་བའི་ཀུན་ནས་ཉོན་མོངས་པ་གཉིས་སྤངས་པ་དང་བྱེད་ལས་འཁོར་ཡོངས་སུ་སྡུད་པ་ཁྱོད་ལ་ཕྱག་འཚལ་ལོ།།བག་ཆགས་ཡང་དག་བཅོམ་པ་ལས་བརྩམས།།

ཏེ་ཀུན་མཁྱེན་ཁྱོད་ལ་གྲོང་ལ་སོགས་པར་རྒྱུ་བ་དང་ནང་དུ་ཏིང་ངེ་འཛིན་ལ་གནས་པ་ཀུན་ལ་དུས་རྟག་པར་ནི་ཀུན་མཁྱེན་མིན་པའི་སྤྱོད་པ་མི་མངའ་སྟེ་ཡང་དག་པའི་དོན་དང་ལྡན་པ་ཁྱོད་ལ་ཕྱག་འཚལ་ལོ།།བསྙེལ་བ་མི་མངའ་བ་ཉིད་
ལས་བརྩམས་ཏེ་སེམས་ཅན་ཀུན་གྱི་བྱ་བ་ལ་།ཁྱོད་ནི་མཛད་པ་དུས་ལས་མི་འདའ་བས་མཛད་པ་ཐམས་ཅད་རྟག་ཏུ་དོན་མངའ་བ་མི་བསྙེལ་བའི་ཐུགས་དང་ལྡན་ཀ་ཁྱོད་ལ་ཕྱག་འཚལ་ལོ།།ཐུགས་རྗེ་ཆེན་པོ་ལས་བརྩམས་ཏེ་འཇིག་རྟེན་
ཀུན་ལ་ཉིན་མཚན་དུ་ལན་དྲུག་ཏུ་ནི་སུ་ནི་ཉམས་སུ་ནི་འཕེལ་ཞེས་སོ་སོར་གཟིགས་པས་ཐུགས་རྗེ་ཆེན་པོ་དང་ལྡན་པ་རྟག་ཏུ་ཕན་པར་དགོངས་པ་ཁྱོད་ལ་ཕྱག་འཚལ་ལོ།།མ་འདྲེས་པའི་ཡོན་ཏན་ལས་བརྩམས་ཏེ་སྐུ་འཁྲུལ་པ་མི་མངའ་བ
གསུང་ཅཅོ་མི་མངའ་བ་ཐུགས་བསྙེལ་བ་མི་མངའ་བ་མཉམ་པར་མ་བཞག་པའི་ཐུགས་མི་མངའ་བ་ཐ་དད་པའི་འདུ་ཤེས་པ་མི་མངའ་བ་སོ་སོར་མ་བརྟགས་པའི་བཏང་སྙོམས་མི་མངའ་བ་སྟེ་སྤྱོད་པས་བསྡུས་པ་དྲུག་དང་ནི་འདུན་པ་དང་བརྩོན་འགྲུས་དང་དྲན་པ་དང་ཏིང་ངེ་འཛིན་དང
ཤེས་རབ་དང་རྣམ་པར་གྲོལ་བ་ཉམས་པར་མི་མངའ་བ་སྟེ་རྟོགས་པས་བསྡུས་པ་དྲུག་དང་དུས་གསུམ་གྱི་ཤེས་བྱ་ལ་ཆགས་ཐོགས་མེད་པས་ཡེ་ཤེས་ཀྱིས་བསྡུས་པ་གསུམ་དང་ནི་སྐུ་གསུང་ཐུགས་ཀྱི་ཕྲིན་ལས་ཐམས་ཅད་ཡེ་ཤེས་སྔོན་དུ་འགྲོ་ཞིང་ཡེ་ཤེས་ཀྱི་རྗེས་སུ་འཇུག
པས་ཕྲིན་ལས་ཀྱིས་བསྡུས་པ་གསུམ་སྟེ་བཅོ་བརྒྱད་དང་ལྡན་པས་ཉན་ཐོས་དང་རང་སངས་རྒྱས་ཀུན་གྱི་བླ་མ་ཁྱོད་ལ་ཕྱག་འཚལ་ལོ།།རྣམ་པ་ཐམས་ཅད་མཁྱེན་པ་ཉིད་ལས་བརྩམས་ཏེ་སྐུ་གསུམ་དག་གིས་བྱང་ཆུབ་ཆེན་པོ་རྣམ་པ་ཀུན་ཏུ་

བརྙེས་པ་རྣམ་པ་ཐམས་ཅད་དུ་སེམས་ཅན་ཀུན་གྱི་ཐེ་ཚོམ་དག་གཅོད་པ་ཁྱོད་ལ་ཕྱག་འཚལ་ལོ།།ཕ་རོལ་རྒྱ་ཕྱིན་པ་དྲུག་ཡོངས་སུ་རྫོགས་པ་ལས་བརྩམས་ཏེ་ལོངས་སྤྱོད་ལ་འཛིན་པ་མི་མངའ་བ་དང་སྒོ་
གསུམ་གྱི་ལས་ལ་ཉེས་པ་མི་མངའ་བ་དང་འཇིག་རྟེན་པའི་ཆོས་དང་སྡུག་བསྔལ་དག་གིས་སེམས་ལ་རྙོག་པ་མི་མངའ་བ་དང་རྟོགས་པ་ཆུང་ངུ་ལ་མི་གནས་པ་དང་རྣམ་པར་གཡེངས་པས་མི་གཡོ་བ་དང་ཤེས་བྱ་ཡི་ཆོས་རྣམས་ཐམས་ཅད་ལ་སྤྲོས་པ་མེད་པ
ཁྱོད་ལ་ཕྱག་འཚལ་ལོ།།སངས་རྒྱས་ཀྱི་མཚན་ཉིད་རྣམ་པར་དབྱེ་བ་ནི་ངོ་བོ་དམ་པའི་དོན་ནི་གྲུབ་པ་སྟེ་ངོ་བོ་ཉིད་ཀྱི་སྐུ་དང་བྱང་ཆུབ་སེམས་དཔའི་ས་རྣམས་ཀུན་ལས་ནི་ངེས་པར་བྱུང་བ་ནི་རྒྱུ་དང་སེམས་ཅན་ཀུན་གྱི་མཆོག་ཏུ་གྱུར་པ་ནི་འབྲས་བུ་དང་།
སེམས་ཅན་ཐམས་ཅད་རྣམ་པར་གྲོལ་བར་མཛད་པ་ནི་ལས་དང་ཡོན་ཏན་མི་ཟད་པ་དང་མཉམ་པ་མེད་པ་དང་ལྡན་པ་ནི་ལྡན་པའི་དོན་དང་འཇིག་རྟེན་དག་ན་སྣང་བ་སྤྲུལ་པའི་སྐུ་དང་རྒྱལ་བའི་དཀྱིལ་འཁོར་ནའང་སངས་རྒྱས་ལོངས་སྤྱོད་རྫོགས་པའི་ཐ
སྣང་ལ་ཆོས་ཀྱི་སྐུ་ནི་ལྷ་དང་མི་རྣམས་ཀྱིས་རྣམ་པ་ཀུན་ཏུ་མི་མཐོང་ངོ་།།འདི་ཀླུ་གསུམ་གྱི་དབྱེ་བའི་འཇུག་པའི་དོན་ནོ།།དེ་ལྟ་ན་ཡང་ཆོས་ཀྱི་སྐུ་དེ་ཡི་མཐུས་གདུལ་བྱའི་སྐལ་པ་ཇི་ལྟ་བ་བཞིན་དུ་སྲིད་པ་ཇི་ལྟར་གནས་ཀྱི་བར
ཆོས་ཀྱི་སྐུ་དེ་ཡི་མཛད་པ་རྒྱུན་མི་འཆད་པར་སྣང་བ་ཡིན་ནོ།།ཐེག་པ་ཆེན་པོ་མདོ་སྡེའི་རྒྱན་ལས་སྤྱོད་པ་དང་མཐར་ཐུག་པའི་ལེའུ་སྟེ་ཉི་ཤུ་རྩ་གཅིག་པའོ།།།།ཐེག་པ་ཆེན་པོ་མདོ་སྡེའི་རྒྱན་ཅེས་བྱ་བའི་ཚིག།

ལེའུར་བྱས་པ་འཕགས་པ་བྱམས་པས་མཛད་པ་རྫོགས་སོ།།།།འདི་བསྟན་པ་སྔ་དཱན་གྱི་རུས་སུ་རྒྱ་གར་གྱི་མཁན་པོ་ཤཱཀྱ་སིཾ་ཧ་དང་།ལོ་ཙཱ་བ་བརྒྱརྩཿབརྒྱད་ལས་ཞུ་ཆེན་གྱི་ལོ་ཙཱ་བ་བནྡེ་སྐབ་དཔལ་བརྩེགས་ལ་སོགས
པས་བསྒྱུར་ཅིང་ཞུས་ཏེ་གཏན་ལ་ཕབ་པ།སླད་ཀྱི་པཎྜི་ཏ་པ་ར་ཧི་ཏ་དང་།བྲམ་ཟེ་ཆེན་པོ་སད་ཛ་ན་དང་།ལོ་ཙཱ་བ་དགེ་སློང་བློ་ལྡན་ཤེས་རབ་ཀྱིས་ཅུང་ཟད་བཅོས་ལེགས་པར་བཤད་ནས་གཏན་ལ་ཕབ་པའོ།།།
མཇུག་གི་ཤློ་ཀ་གཅིག་པོ་འདི་འགྲོ་དོན་འཕེལ་བ་དང་གཞུང་གཞན་ན་འདུག་པ་ལྟར་བྲིས་པའོ།།མཚན་འདི་ཡང་སྔ་འགྱུར་ཆོས་མི་རྒྱ་མཚོ་ལས་སངས་རྒྱས་གཉིས་པ་དབྱིག་གཉེན་ཞབས་ཀྱི་འགྲེལ་པ་ལ་གཞི་བྱས་ཏེ་འཕགས་པའི་ཡུལ་གྱི་ལེགས་བཤད་ལྟར་མཁས
པ་ཨོཾ་རྒྱན་བསྟན་འཛིན་ནོར་བུའི་གསུང་གི་སྒྲོན་མེ་ཡ་བརྟེན་ནས་སྤང་བ་ན་གཞན་ཕན་བྱམས་པའི་གོ་ཆ་ཞེས་བྱ་བས་བྲིས་པ་དགེ་ལེགས་སུ་གྱུར་ཅིགས།།ཀུན་མཁྱེན་ཡེ་ཤེས་ཕུང་པོས་མཛེས་བྱེད་པ།།ཟབ་དང་རྒྱ་ཆེའི་བདག་ཉིད་མདོ་སྡེ་དག།ཀུན་གྱི་རྒྱན་གྱུར་ཉིད་ནི་བྱམས་མགོན
རྗེའི།།མཁྱེན་དང་བརྩེ་བའི་སྙིང་པོར་ཕྱུང་བ་བཞིན།།རྣམ་འབྱེད་དབྱངས་ཅན་ངག་གི་རྣམ་འགྱུར་ཡང་།།འཕགས་ཡུལ་ལེགས་བཤད་ཉིད་དེ་ངོ་མཚར་རྨད།།ཀུན་ལ་མཛའ་དང་བན་འོས་ཚུལ་འདི་ལྟ།།རྒྱལ་བའི་ལྗགས་བཟང་དངོས་དང་འཁྲུལ་སྙམ་བྱེད།།གཞན་པན་བློ་དང
ལྷན་ཅིག་ཡབ་རྗེ་ཡི།།དགོངས་པ་རྫོགས་སླད་ཆོས་སྦྱིན་ནོར་བུ་ནི།།མཁྱེན་དཔྱོད་སྟོབས་ལྡན་བཀྲ་ས་མཐོང་མདའ་དབྱོན་མཆོག།འགྱུར་མེད་རྒྱུ་མཚོའི་ཐུགས་བསྐྱེད་བཅུད་དུ་བལྟམས།།རྣམ་དཀར་བྱ་བ་གཞན་གྱིས་བསྐྲུན་མེད་པའི།།དཔལ་འདིར་བདུད་མིའི་བགོ་བཤལ

༅མཐའ་ཡས་ཕྱིར།།ཡང་དག་དགེ་བའི་རྩབ་གང་མཆིས་རྣམས།།བླ་མེད་བྱང་ཆུབ་སྟེང་ཛུཔོར་བསྔོ་བར་བགྱི།།ཁྱད་པར་དྲིན་དང་ལྡན་པའི་སྟེམ་པ་དེའི།།སྒྲིབ་གཉིས་བག་ཆགས་བཅས་པསྲུང་བྱང
ནས།།ཟུང་འཇུག་རྡོ་རྗེའི་ཞིང་དུ་ནམ་དག་གི།།རྒྱལ་བསྐུ་བཞིའི་གོ་འཕང་བ་རྙེས་གྱུར་ཅིག།གངས་ལྗོངསལྷ་མིའི་གཙུག་རྒྱན་མཆོག་ཉིད་ཀྱི།།ཞབས་པད་རྟག་བརྟན་གྱིས་མཚོན་ཁུང་རྟོགས་བསྟན།།ཕྱོགས་མཐར་དང
རྒྱས་རྟག་ཁྱབ་ནག་ཕྱོགས་དཔུང་།།མ་ལུས་མིང་ཡང་མེད་པར་ཞི་གྱུར་ཅིག།རྣམ་དཀར་སྒྲུབ་པོའང་ཆོས་སྲིདའབྱོར་པ་ཀུན།།འཕེལ་བརྟན་དོན་གཉིས་ལྷུན་འགྲུབ་སྲིད་པ་མེད།།སྲ་མེད་འགྲོ་བ་རྣམས་ཀྱང་སྲིད་ཞི་ཡི།།དགེ་ལེགས
རྒྱ་མཚོའི་དཔལ་དང་རྟག་མཛའ་ཤོག།ཅེས་པའི་སྤར་བྱང་སྤྲོན་ཚིག་འདིའང་རང་མ་དབྱངས་ཆོས་ཀྱི་རྒྱལ་མཚན་ནས་བྲིས་པཧཱུྃཧཱུྃཿདགེ་ཞིང་བཀྲ་ཤིས།།སྤང་འདི་ལུང་རྟོགས་དབུལ་མང་པོ།།ཀུན་ཏུ་སྤུངས་པའི་གནས་སྱ་ལྡོད།།ཤུདྷཾ།།